CELEX: 31988Y0309(01)
Language: da
Date: 1987-07-01 00:00:00
Title: Afgørelse nr. 134 af 1. juli 1987 om fortolkning af artikel 45, stk. 2, i forordning (EØF) nr. 1408/71 om sammenlægning af forsikringsperioder tilbagelagt inden for et fag, for hvilket der gælder en særordning i en eller flere medlemsstater

Vigtig juridisk meddelelse

|

31988Y0309(01)

Afgørelse nr. 134 af 1. juli 1987 om fortolkning af artikel 45, stk. 2, i forordning (EØF) nr. 1408/71 om sammenlægning af forsikringsperioder tilbagelagt inden for et fag, for hvilket der gælder en særordning i en eller flere medlemsstater  

EF-Tidende nr. C 064 af 09/03/1988 s. 0004 - 0004

		Afgørelse nr. 134af 1. juli 1987om fortolkning af artikel 45, stk. 2, i forordning (EØF) Nr. 1408/71 om sammenlægning af forsikringsperioder tilbagelagt inden for et fag, for hvilket der gælder en særordning i en eller flere medlemsstater(1988/C 64/01)DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR —under henvisning til artikel 81, litra a), i Rådets forordning (EØF) nr. 1408/71, ifølge hvilken den har til opgave at behandle ethvert fortolkningsspørgsmål, som opstår i forbindelse med bestemmelserne i forordning (EØF) nr. 1408/71 og senere forordninger, og ud fra følgende betragtninger:Afgørelse nr. 80, offentliggjort i De Europæiske Fællesskabers Tidende nr. C 75 af 19. september 1973, bør suppleres med virkning fra den 1. januar 1986 som følge af Spaniens tiltrædelse af Det Europæiske Økonomiske Fællesskab;det er af betydning at vide, om de ordninger for minearbejdere, der findes i forskellige medlemsstater, er "tilsvarende ordninger" i den i artikel 45, stk. 2, i forordning (EØF) nr. 1408/71 omhandlede forstand, for at det kan afgøres, om forsikringsperioder, der er tilbagelagt inden for disse ordninger, skal sammenlægges uden kontrol af, om de nævnte perioder er tilbagelagt inden for samme fag;artikel 45, stk. 2, i forordning (EØF) nr. 1408/71 bestemmer, at hvis tilkendelse af visse ydelser efter lovgivningen i en medlemsstat er betinget af, at forsikringsperioderne er tilbagelagt inden for et fag, for hvilket der gælder en særordning, skal kun perioder tilbagelagt inden for tilsvarende ordninger i andre medlemsstater samt perioder tilbagelagt inden for samme fag inden for andre ordninger i disse medlemsstater sammenlægges med henblik på erhvervelse af ret til disse ydelser;udtrykket "tilsvarende ordninger" i artikel 45, stk. 2, i forordning (EØF) nr. 1408/71 er de særordninger, der findes i medlemsstaterne for arbejdstagere beskæftiget i et lignende fag;de særordninger for minearbejdere, der findes i Tyskland, Belgien, Spanien, Frankrig, Italien, Luxembourg og Nederlandene, opfylder disse kriterier, ogidet beslutning i sagen er truffet på de i artikel 80, stk. 3, i forordning (EØF) nr. 1408/71 fastsatte betingelser —TRUFFET FØLGENDE AFGØRELSE:1. Særordningerne for minearbejdere i Tyskland, Belgien, Spanien, Frankrig, Italien, Luxembourg og Nederlandene er tilsvarende ordninger i den i artikel 45, stk. 2, i forordning (EØF) nr. 1408/71 omhandlede forstand.2. Heraf følger, at forsikringsperioder tilbagelagt inden for de nævnte særordninger for minearbejdere skal medregnes med henblik på sammenlægning i henhold til artikel 45, stk. 2, første punktum, i forordning (EØF) nr. 1408/71, således som perioderne er bestemt i disse ordninger uden hensyn til deres eget anvendelsesområde og uden kontrol af, om det fag, inden for hvilket de nævnte perioder er tilbagelagt, er det samme.3. Denne afgørelse, som træder i stedet for afgørelse nr. 80 af 22. februar 1973, offentliggøres i De Europæiske Fællesskabers Tidende. Den har virkning fra den 1. januar 1986.A. TrierFormand for Den administrative Kommission--------------------------------------------------